stanford-oval/wikipedia huggingface dataset:
สุชาตา ช่วงศรี
แหล่งข้อมูลอื่น

Opal Suchata ที่เฟซบุ๊ก
Opal Suchata ที่อินสตาแกรม
suchaaata ที่ติ๊กต็อก
Opal Suchata (โอปอล สุชาตา) ที่เอกซ์ (ทวิตเตอร์)
| ก่อนหน้า> รางวัลและความสำเร็จ | รางวัลและความสำเร็จ | สุชาตา ช่วงศรี> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| แอนโทเนีย โพซิ้ว |  |  มิสยูนิเวิร์สไทยแลนด์  (2567) |  | อยู่ระหว่างการดำรงตำแหน่ง |
| ประกวดครั้งแรก |  |  มิสยูนิเวิร์สไทยแลนด์กรุงเทพมหานคร  (2567) |  | อยู่ระหว่างการดำรงตำแหน่ง |
| นันทิยา สุวรรณแสวง |  |  รองชนะเลิศอันดับสองมิสยูนิเวิร์สไทยแลนด์ (ได้รับการเลื่อนตำแหน่ง)   (2565) |  | ณิชา พูลโภคะ |
| ด ค กผู้ดำรงตำแหน่งมิสยูนิเวิร์สไทยแลนด์ |
| --- | --- |
 กุลธิดา เย็นประเสริฐ (2543)  วรินทร ผดุงวิถี (2544)  จันจิรา จันทร์โฉม (2545)  เยาวลักษณ์ ไตรสุรัตน์ (2546)  มรกต กิตติสาระ (2547)  ชนันภรณ์ รสจันทน์ (2548)  ไอยวริญท์ โอสถานนท์ (2549)  ฟ้ารุ่ง ยุติธรรม (2550)  กวินตรา โพธิจักร (2551)  ชุติมา ดุรงค์เดช (2552)  ฝนทิพย์ วัชรตระกูล (2553)  ชัญษร สาครจันทร์ (2554)  ณัฐพิมล นาฏยลักษณ์ (2555)  ชาลิตา แย้มวัณณังค์ (2556)  เวฬุรีย์ ดิษยบุตร* (2557)  อนิพรณ์ เฉลิมบูรณะวงศ์ (2558)  ชลิตา ส่วนเสน่ห์ (2559)  มารีญา พูลเลิศลาภ (2560)  โศภิดา กาญจนรินทร์ (2561)  ปวีณสุดา ดรูอิ้น (2562)  อแมนด้า ออบดัม (2563)  แอนชิลี สก็อต-เคมมิส (2564)  แอนนา เสืองามเอี่ยม (2565)  แอนโทเนีย โพซิ้ว (2566)  สุชาตา ช่วงศรี (2567) 
* สละตำแหน่ง
| ด ค กประเทศไทย ใน มิสยูนิเวิร์ส |
| --- | --- |
ชนะเลิศ:  อาภัสรา หงสกุล (1965)  ภรณ์ทิพย์ นาคหิรัญกนก (1988) 
รองอันดับ 1: แอนโทเนีย โพซิ้ว (2023)
รองอันดับ 2:  จีรนันทน์ เศวตนันทน์ (1966) 
รองอันดับ 3:  สุชาตา ช่วงศรี (2024) 
5 คนสุดท้าย:  มารีญา พูลเลิศลาภ (2017)  ปวีณสุดา ดรูอิ้น (2019) 
6 คนสุดท้าย:  ชลิตา ส่วนเสน่ห์ (2016) 
10 คนสุดท้าย:  สาวิณี ปะการะนัง (1984)  อนิพรณ์ เฉลิมบูรณะวงศ์ (2015)  โศภิดา จิระไตรธาร (2018)  อแมนด้า ออบดัม (2020) 
15 คนสุดท้าย:  อภันตรี ประยุทธเสนีย์ (1968)  ฟ้ารุ่ง ยุติธรรม (2007) 
20 คนสุดท้าย:  ไอยวริญท์ โอสถานนท์ (2006) 
นางสาวไทย • มิสไทยแลนด์ยูนิเวิร์ส • มิสยูนิเวิร์สไทยแลนด์  •  มิสยูนิเวิร์ส
บุลันด์ดรวาซา

บุลันด์ดรวาซา
บุลันด์ดรวาซา (ฮินดี: बुलन्द दरवाज़ा; Buland Darwaza แปลว่า ประตูสูง) หรือ ประตูชัย เป็นอาคารทางเข้าออกหนึ่งในฟเตหปุระสีกรี สร้างขึ้นในปี ค.ศ. 1575 โดยจักรพรรดิโมกุล อักบาร์ เพื่อเป็นการฉลองชัยชนะเหนือคุชราต บุลันด์ดรวาซาเป็นทางเข้าออกสู่มัสยิดจามาของฟเตหปุระสีกรี
บุลันด์ดรวาซาเป็นตัวอย่างชิ้นสำคัญของสถาปัตยกรรมโมกุล งานศิลปะอันประณีตและการใช้เทคโนโลยีที่ปรากฏในการก่อสร้างดรวาซาแสดงให้เห็นถึงความก้าวหน้าทางวิศวกรรม สถาปัตยกรรม และศิลปะในยุคสมัยของจักรพรรดิอักบาร์
แหล่งข้อมูลอื่น

Gateway to the Mughal era, K D L Khan, Maharaja Features, Sunday 15 May 2011, Deccan Herald
27°05′40″N 77°39′46″E﻿ / ﻿27.09444°N 77.66278°E﻿ / 27.09444; 77.66278
เฉียว ฉือ

| เฉียว ฉือ |
| --- | --- |
乔石
ไฟล์:Qiaoshi in 1994.jpgเฉียวใน ค.ศ. 1994

ประธานคณะกรรมาธิการสามัญประจำสภาประชาชนแห่งชาติ คนที่ 6
ดำรงตำแหน่ง 27 มีนาคม ค.ศ. 1993 – 16 มีนาคม ค.ศ. 1998
ก่อนหน้า: ว่าน หลี่
ถัดไป: หลี่ เผิง
เลขาธิการคณะกรรมการสอบวินัยส่วนกลาง
ดำรงตำแหน่ง 1 พฤศจิกายน ค.ศ. 1987 – 18 ตุลาคม ค.ศ. 1992
ก่อนหน้า: เฉิน ยฺหวิน (เลขาธิการคนที่ 1)
ถัดไป: เว่ย์ เจี้ยนสิง
ผู้อำนวยการสำนักงานทั่วไปพรรคคอมมิวนิสต์จีน
ดำรงตำแหน่ง มิถุนายน ค.ศ. 1983 – เมษายน ค.ศ. 1984
เลขาธิการใหญ่: หู เย่าปัง
ก่อนหน้า: หู ฉี่ลี่
ถัดไป: หวัง จ้าวกั๋ว
เลขาธิการคณะกรรมการการเมืองและกฎหมายส่วนกลาง
ดำรงตำแหน่ง ค.ศ. 1985 – ค.ศ. 1992
ก่อนหน้า: เฉิน พีเสี่ยน
ถัดไป: เหริน เจี้ยนซิน
 
ข้อมูลส่วนบุคคล
เกิด: 24 ธันวาคม ค.ศ. 1924(1924-12-24) เซี่ยงไฮ้ สาธารณรัฐจีน
เสียชีวิต: 14 มิถุนายน ค.ศ. 2015(2015-06-14) (90 ปี) ปักกิ่ง สาธารณรัฐประชาชนจีน
พรรคการเมือง: พรรคคอมมิวนิสต์จีน (1940–1998)
คู่สมรส: ยฺวี่ เหวิน (สมรส 1952; เสียชีวิต 2013)
บุตร: ชาย 2 คน และหญิง 2 คน

เฉียว ฉือ (จีน: 乔石; พินอิน: Qiáo Shí; 24 ธันวาคม ค.ศ. 1924 – 14 มิถุนายน ค.ศ. 2015) เป็นนักการเมืองชาวจีนและหนึ่งในผู้นำระดับสูงของพรรคคอมมิวนิสต์จีน เขาเป็นสมาชิกของคณะกรรมาธิการสามัญประจำกรมการเมือง องค์กรตัดสินใจสูงสุดของพรรคตั้งแต่ ค.ศ. 1987 ถึง 1997 เขาเป็นผู้ท้าชิงตำแหน่งผู้นำสูงสุดของจีน แต่พ่ายแพ้ให้กับคู่แข่งทางการเมืองของเขา เจียง เจ๋อหมิน ผู้ซึ่งขึ้นดำรงตำแหน่งเลขาธิการใหญ่ใน ค.ศ. 1989 เฉียวดำรงตำแหน่งประธานสภาประชาชนแห่งชาติ ตำแหน่งทางการเมืองที่มีอำนาจเป็นอันดับสาม ตั้งแต่ ค.ศ. 1993 กระทั่งเกษียณอายุใน ค.ศ. 1998 เมื่อเทียบกับเพื่อนร่วมรุ่นของเขา รวมถึงเจียง เจ๋อหมิน เฉียวมีจุดยืนที่เสรีนิยมมากกว่าในนโยบายการเมืองและเศรษฐกิจ โดยส่งเสริมหลักนิติธรรมและการปฏิรูปรัฐวิสาหกิจที่เน้นตลาดเป็นหลัก
ชีวิตช่วงต้น

เฉียว ฉือ เกิดเมื่อเดือนธันวาคม ค.ศ. 1924 มีชื่อเดิมว่า เจี่ยง จื้อถง (蔣志彤; Jiǎng Zhìtóng) ในเซี่ยงไฮ้ พ่อของเขามาจากติ้งไห่ มณฑลเจ้อเจียง และทำงานเป็นนักบัญชีในเซี่ยงไฮ้ แม่ของเขาเป็นคนงานที่โรงงานทอผ้าหมายเลข 1 ของเซี่ยงไฮ้ เขาเรียนวรรณคดีที่มหาวิทยาลัยสหพันธ์จีนตะวันออก แต่ไม่ได้สำเร็จการศึกษา เขาใช้นามแฝงว่าเจียง เฉียวฉือ หลังเข้าไปเกี่ยวข้องกับกิจกรรมปฏิวัติใต้ดินเมื่ออายุ 16 ปี ซึ่งเป็นธรรมเนียมปฏิบัติทั่วไปในสมัยนั้นสำหรับเยาวชนที่ใฝ่ฝันจะเป็นคอมมิวนิสต์ ท้ายที่สุดเขาละทิ้งนามสกุลเจียงและใช้เพียงชื่อ "เฉียว ฉือ" เท่านั้น เขาเข้าร่วมพรรคคอมมิวนิสต์จีนในเดือนสิงหาคม ค.ศ. 1940 และเริ่มมีส่วนร่วมในขบวนการนักศึกษาต่อต้านก๊กมินตั๋งตั้งแต่ยังหนุ่ม ความเชี่ยวชาญของเขาคือการข่าวกรองและความมั่นคง
สมัยเหมา

หลังสาธารณรัฐประชาชนจีนก่อตั้งขึ้นใน ค.ศ. 1949 เฉียวดำรงตำแหน่งผู้นำสันนิบาตเยาวชนคอมมิวนิสต์ในหางโจว มณฑลเจ้อเจียง จนถึง ค.ศ. 1954 ตั้งแต่ ค.ศ. 1954 ถึง 1962 เขาทำงานที่บริษัทเหล็กและเหล็กกล้าอันชานในมณฑลเหลียวหนิง และต่อมาที่บริษัทเหล็กและเหล็กกล้าจิ่วเฉฺวียนในมณฑลกานซู่ ใน ค.ศ. 1963 เฉียวถูกย้ายไปที่กรมประสานงานระหว่างประเทศของคณะกรรมาธิการกลางพรรคคอมมิวนิสต์จีน เขาได้รับการยอมรับว่าเป็นผู้เชี่ยวชาญด้านรัฐศาสตร์ระหว่างประเทศ และเดินทางไปยังประเทศคอมมิวนิสต์อื่น ๆ อย่างกว้างขวาง อย่างไรก็ตาม เขาถูกข่มเหงอย่างรุนแรงเมื่อการปฏิวัติวัฒนธรรมเริ่มต้นใน ค.ศ. 1966 เนื่องจากยฺวี่ เหวิน ภรรยาของเขา เป็นหลานสาวของเฉิน ปู้เล่ย์ ที่ปรึกษาคนสำคัญของเจียง ไคเชก ผู้นำก๊กมินตั๋ง เขาผ่านการประชุมดูความดิ้นรนมานับครั้งไม่ถ้วน ซึ่งเป็นสาเหตุให้เขาต้องเข้ารับการรักษาในโรงพยาบาลเนื่องจากแผลในลำไส้เล็กส่วนต้นและเสียเลือด ใน ค.ศ. 1969 เฉียวและภรรยาของเขาถูกส่งไปทำงานที่ค่ายแรงงานในชนบท โดยเริ่มจากที่เฮย์หลงเจียง และต่อมาที่มณฑลเหอหนาน เขาสามารถกลับมาที่กรมประสานงานระหว่างประเทศได้ใน ค.ศ. 1971 เมื่อเกิ่ง เปียวดำรงตำแหน่งผู้อำนวยการกรม
ขึ้นสู่อำนาจ

หลังสิ้นสุดการปฏิวัติวัฒนธรรม เฉียวได้ดำรงตำแหน่งรองผู้อำนวยการกรมประสานงานระหว่างประเทศใน ค.ศ. 1978 และผู้อำนวยการใน ค.ศ. 1982 โดยรับผิดชอบการจัดการความสัมพันธ์กับพรรคคอมมิวนิสต์ต่างประเทศ เขายังกลายเป็นสมาชิกสำรองของสำนักเลขาธิการกลาง ฝ่ายบริหารงานประจำวันขององค์กรพรรค ต่อมา เขายังดำรงตำแหน่งหัวหน้าสำนักงานทั่วไปของพรรคคอมมิวนิสต์จีน ซึ่งรับผิดชอบการบริหารงานประจำวันของพรรค และหัวหน้ากรมองค์การ ซึ่งรับผิดชอบด้านทรัพยากรบุคคล ภายใต้การกำกับดูแลของเขา สำนักงานทั่วไปเปลี่ยนจุดเน้นจากการต่อสู้ระหว่างชนชั้นมาเป็นการพัฒนาเศรษฐกิจ ส่วนหนึ่งของนโยบายปฏิรูปและเปิดออก ใน ค.ศ. 1985 ยฺหวี เฉียงเชิง หัวหน้าหน่วยสืบราชการลับจีน ได้แปรพักตร์ไปยังสหรัฐ เป็นเหตุให้เฉิน พีเสี่ยน สมาชิกกรมการเมืองและเลขาธิการคณะกรรมการกิจการการเมืองและกฎหมาย ถูกลดตำแหน่ง ต่อมาเฉียวได้รับเลือกให้เข้ามาเติมเต็มช่องว่างนั้น ส่วนหนึ่งเป็นเพราะความใกล้ชิดกับหู เย่าปัง เลขาธิการพรรค และได้รับการอนุมัติจากเติ้ง เสี่ยวผิง ผู้นำสูงสุด ในปีนั้น เฉียวได้รับเลือกเข้าสู่กรมการเมืองของพรรคคอมมิวนิสต์ ขั้นอำนาจสูงสุดลำดับสอง ใน ค.ศ. 1986 เขาได้รับแต่งตั้งเป็นรองนายกรัฐมนตรีของคณะมนตรีรัฐกิจ ระหว่าง ค.ศ. 1987 ถึง 1997 เฉียวเป็นสมาชิกคณะกรรมาธิการสามัญประจำกรมการเมือง องค์กรตัดสินใจสูงสุดของจีน โดยดูแลงานในขอบข่ายกว้างขวางด้านความมั่นคงภายใน ข่าวกรอง กระบวนการยุติธรรม และวินัยของพรรค ตั้งแต่ ค.ศ. 1987 ถึงปี 1992 เขายังทำหน้าที่เป็นเลขาธิการคณะกรรมการสอบวินัยส่วนกลาง หน่วยงานของพรรคที่รับผิดชอบความพยายามในการต่อต้านการทุจริต
ขึ้นสู่อำนาจ > จัตุรัสเทียนอันเหมินและผลพวง

เชื่อกันว่าเฉียวมีบทบาทสำคัญในช่วงการประท้วงที่จัตุรัสเทียนอันเหมิน ค.ศ. 1989 แต่ยังไม่แน่ชัดว่าเขาให้การสนับสนุนหรือคัดค้านการปราบปรามผู้ประท้วงนักศึกษา แหล่งข้อมูลส่วนใหญ่ รวมถึงอัตชีวประวัติของจ้าว จื่อหยาง เลขาธิการพรรค กล่าวว่าเฉียวมีท่าทีคลุมเครือต่อวิธีจัดการกับการประท้วง เขาถูกกล่าวขานว่าเป็นผู้ที่อดทนต่อขบวนการนักศึกษา และงดออกเสียงในการลงคะแนนของกรมการเมืองในเดือนพฤษภาคม ค.ศ. 1989 เกี่ยวกับว่าจะส่งกองทัพไปยังจัตุรัสเทียนอันเหมินหรือไม่
เฉียวสามารถรักษาตำแหน่งผู้นำของเขาไว้ได้เมื่อจ้าว จื่อหยาง และหู ฉี่ลี่ เพื่อนร่วมงานในกรมการเมืองของเขาซึ่งคัดค้านการปราบปรามถูกกวาดล้าง ในผลพวงทางการเมืองหลังเหตุการณ์จัตุรัสเทียนอันเหมิน เฉียวและหลี่ เผิง นายกรัฐมนตรีในขณะนั้น ถูกมองว่าเป็นสองคนที่มีโอกาสมากที่สุดที่จะได้เป็นผู้นำพรรค อย่างไรก็ตาม เติ้งและผู้อาวุโสพรรคหลายคนรู้สึกว่าหลี่มีแนวคิดเอียงซ้ายมากเกินไปและไม่เต็มใจที่จะเปลี่ยนผ่านประเทศจีนออกจากระบบเศรษฐกิจแบบวางแผนเพื่อรับตำแหน่งสูงสุด ดังนั้นเฉียวจึงดูเหมือนเป็นตัวเลือก 'โดยปริยาย' โดยพิจารณาจากประสบการณ์และอาวุโสของเขาในเวลานั้น เติ้งจัดการประชุมกับเฉียวด้วยตนเองเพื่อหารือเกี่ยวกับประเด็นผู้นำ  อย่างไรก็ตาม เฉียวได้พ่ายแพ้ให้กับเจียง เจ๋อหมิน คู่แข่งของเขา เลขาธิการคณะกรรมาธิการพรรคประจำนครเซี่ยงไฮ้ ผู้ซึ่งขึ้นดำรงตำแหน่งผู้นำพรรคใน ค.ศ. 1989 และประธานาธิบดีใน ค.ศ. 1993
ไม่เคยมีการอธิบายอย่างชัดเจนว่าเหตุใดเฉียวถึงไม่ได้รับการเลือกให้เป็นผู้นำพรรค นักสังเกตการณ์คาดการณ์ว่าเฉียวมีประสบการณ์บังคับใช้กฎหมายมากเกินไป และด้วยเหตุนี้จึงมีแนวโน้มที่จะใช้วิธีการเข้มงวดและแข็วกร้าวในการจัดการกับปัญหา หรือว่าเฉียวสูญเสียความโปรดปรานจาก "ผู้อาวุโสพรรค" กลุ่มผู้นำที่เกษียณอายุแล้วแต่ยังคงมีอิทธิพลอย่างมากในกระบวนการสืบทอดตำแหน่งผู้นำ อย่างไรก็ตาม เฉียวได้รับตำแหน่งประธานคณะกรรมาธิการสามัญประจำสภาประชาชนแห่งชาติ ตำแหน่งทางการเมืองอันดับสามในสาธารณรัฐประชาชนจีน รองจากเลขาธิการใหญ่และนายกรัฐมนตรี ในเดือนมีนาคม ค.ศ. 1993 ในฐานะหัวหน้าสภานิติบัญญัติแห่งชาติ เขาพยายามที่จะเสริมสร้างระบบกฎหมายของจีนให้แข็งแกร่งขึ้นและเปลี่ยนสภาแห่งชาติจากองค์กรที่เป็นเพียงตรายางให้กลายเป็นสถาบันที่มีอำนาจแท้จริงในการสถาปนาหลักนิติธรรม คำกล่าวของหวัง ตาน ผู้นำฝ่ายค้านและผู้นำนักศึกษาเทียนอันเหมินที่ว่า "แม้ว่าเฉียว ฉือจะเป็นจ้าวแห่งภาพลวงตา แต่ก็เป็นไปได้ว่าเขาจะนำพาจีนไปสู่การปกครองที่เปิดกว้างมากขึ้น"
ขึ้นสู่อำนาจ > ความสัมพันธ์กับเจียง เจ๋อหมิน

ภายหลังเหตุการณ์ ค.ศ. 1989 เป็นที่รู้กันว่าเฉียวอมีความสัมพันธ์ตึงเครียดกับเจียง เจ๋อหมิน เลขาธิการใหญ่ที่เพิ่งได้รับการแต่งตั้ง เจียง ผู้ซึ่งก้าวขึ้นจากผู้นำระดับเทศบาลสู่ผู้นำพรรคคอมมิวนิสต์จีนในชั่วข้ามคืน เป็นเพียงสมาชิกกรมการเมืองเท่านั้นในตอนที่เขาถูกเรียกตัวไปปักกิ่งเพื่อเข้ามารับตำแหน่ง (เฉียวเป็นสมาชิกคณะกรรมาธิการสามัญ สูงกว่าเจียงหนึ่งระดับ) เฉียวเป็นผู้คร่ำหวอดในพรรคที่ทำงานให้กับองค์กรส่วนกลางมานานกว่าทศวรรษ ขณะที่เจียงไม่เคยมีประสบการณ์ในศูนย์กลางเลย เฉียวก็มีประวัติการทำงานที่โดดเด่นพร้อมกับคุณสมบัติปฏิวัติในช่วงที่เขาเป็นนักเคลื่อนไหวในเซี่ยงไฮ้ ขณะที่ประสบการณ์ปฏิวัติของเจียงดูเหมือนจะไม่มีน้ำหนักเมื่อเทียบกัน ด้วยเหตุนี้ เหล่านักสังเกตการณ์ทางการเมืองและผู้ที่อยู่ในระดับสูงสุดของอำนาจจึงตระหนักดีว่า เจียงได้ 'ก้าวกระโดด' ข้ามเฉียว ผู้ซึ่งดูเหมือนว่าจะมีคุณสมบัติเหมาะสมกว่า มีประวัติน่าเชื่อถือกว่า และมีเครือข่ายทางการเมืองกว้างขวางกว่าเจียงทุกประการ ยิ่งไปกว่านั้น ช่วงเวลาที่เฉียวดำรงตำแหน่งหัวหน้าฝ่ายบังคับใช้กฎหมายของจีน หมายความว่าเขามีคนสนิทอยู่ในตำแหน่งสำคัญทั่วประเทศ ซึ่งเรื่องนี้ถูกมองว่าเป็นภัยเงียบ หรืออาจถึงขั้นเป็นการท้าทายอำนาจของเจียง หลังจากเติ้ง เสี่ยวผิงเดินทางเยือนทางใต้ใน ค.ศ. 1992 หลายคนเชื่อว่าเติ้งจะปลดเจียงออกจากตำแหน่งเลขาธิการใหญ่และแต่งตั้งเฉียวแทน รวมถึงเปลี่ยนนายกรัฐมนตรีหลี่ เผิงเป็นจู หรงจี รองนายกรัฐมนตรีสายปฏิรูป เนื่องจากแนวทางที่ค่อนข้างอนุรักษ์นิยมของเจียงและหลี่ต่อการปฏิรูปเศรษฐกิจซึ่งส่งผลให้นโยบายปฏิรูปและเปิดออกหยุดชะงัก และการเติบโตทางเศรษฐกิจชะลอตัวระหว่าง ค.ศ. 1989 ถึง 1991 สิ่งนี้ไม่ได้เกิดขึ้นเนื่องจากการเปลี่ยนข้างอย่างรวดเร็วของเจียงและหลี่ จากฝ่ายอนุรักษ์นิยมที่นำโดยเฉิน ยฺหวิน ไปยังฝ่ายปฏิรูปที่นำโดยเติ้งในเดือนเมษายน ค.ศ. 1992
เกษียณอายุ

หลังเติ้ง เสี่ยวผิง ผู้นำสูงสุดของจีนเสียชีวิตใน ค.ศ. 1997 เจียงก็ประสบความสำเร็จในการกำจัดเฉียวออกจากคณะกรรมาธิการกลางพรรคคอมมิวนิสต์จีนและกรมการเมืองในการประชุมสภาแห่งชาติพรรคคอมมิวนิสต์จีนครั้งที่ 15 โดยการลดอายุเกษียณของเจ้าหน้าที่พรรคลงเหลือ 70 ปี ซึ่งเป็นการกระชับอำนาจของเขา ใน ค.ศ. 1998 เฉียวซึ่งขณะนั้นอายุ 73 ปี ได้เกษียณจากวงการเมือง และหลังจากนั้นก็แทบไม่ได้ปรากฏตัวต่อสาธารณะอีกเลย
แม้เฉียวจะเกษียณจากการเมืองใน ค.ศ. 1998 แต่ช่วงเวลาที่เขาดำรงตำแหน่งในระดับสูงสุดของพรรคและรัฐบาลทำให้เขาได้รับเกียรติในการดำรงตำแหน่งสำคัญมากที่สุดเมื่อเทียบกับเพื่อนร่วมรุ่นของเขาหรือผู้นำในรุ่นต่อ ๆ มา ในบรรดาสิ่งอื่น ๆ เฉียวเคยดำรงตำแหน่งเจ้าหน้าที่ระดับสูงสุดที่ดูแลการบริหารพรรค องค์กรและทรัพยากรบุคคล การปลูกฝังอุดมการณ์ วินัยภายใน ข่าวกรอง ความมั่นคงภายใน การออกกฎหมาย การบังคับใช้กฎหมาย และระบบยุติธรรม ด้วยตำแหน่งสมาชิกคณะกรรมาธิการสามัญประจำกรมการเมืองของเขา เฉียวยังคงเป็นเจ้าหน้าที่ระดับสูงสุดที่ดูแลการบังคับใช้กฎหมาย แม้ในช่วงที่เขาดำรงตำแหน่งประธานสภาประชาชนแห่งชาติ
ต่างจากเพื่อนร่วมรุ่นของเขา โดยเฉพาะเจียง เจ๋อหมินและหลี่ เผิง เฉียวไม่ได้เข้าร่วมแม้แต่กิจกรรมสำคัญที่สุดในปฏิทินการเมืองจีนหลังเกษียณอายุ ซึ่งรวมถึงการประชุมพรรค การประชุมสภาประชาชนแห่งชาติ พิธีเปิดการแข่งขันกีฬาโอลิมปิกที่ปักกิ่ง หรือวันครบรอบเหตุการณ์ทางประวัติศาสตร์ต่าง ๆ  ในปี ค.ศ. 2012 เขาตีพิมพ์หนังสือชื่อ Qiao Shi On Democracy and Rule of Law ซึ่งได้รับความสนใจอย่างมากจากสื่อทั้งในและต่างประเทศ การที่เฉียว ซึ่งปกติเป็นบุคคลที่เก็บตัวและพอใจกับการเกษียณอายุ จะตีพิมพ์ผลงานเช่นนี้ในวัยชราทำให้เกิดการคาดเดากันว่าหนังสือเล่มนี้เป็นการวิพากษ์วิจารณ์อย่างแฝงเร้นต่อความเสื่อมถอยที่รับรู้ได้ของงานด้านกฎหมายและความมั่นคงภายใต้โจว หย่งคัง หัวหน้าฝ่ายความมั่นคง ใน ค.ศ. 2014 เฉียวบริจาคเงิน 11 ล้านหยวนให้กับมูลนิธิแลกเปลี่ยนกฎหมายจีน ซึ่งมีเป้าหมายเพื่อส่งเสริมความยุติธรรมและหลักนิติธรรม
เสียชีวิต

เฉียวเสียชีวิตเมื่อวันที่ 14 มิถุนายน ค.ศ. 2015 ที่กรุงปักกิ่ง ขณะมีอายุได้ 90 ปี ในคำไว้อาลัยอย่างเป็นทางการของเฉียว เขาได้รับการยกย่องว่าเป็น "สมาชิกพรรคที่ยอดเยี่ยม นักต่อสู้ที่ผ่านการทดสอบมาอย่างยาวนานเพื่ออุดมการณ์คอมมิวนิสต์ และนักปฏิวัติชนกรรมาชีพ รัฐบุรุษ และผู้นำที่โดดเด่นของพรรคและรัฐ"[ต้องการอ้างอิง] เฉียวเป็นผู้นำคนสำคัญคนแรกจากผู้นำรุ่นที่สามที่เสียชีวิต คำไว้อาลัยของเขามีจำนวนอักษรจีนกว่า 2,000 ตัว ครึ่งหนึ่งของความยาวคำไว้อาลัยของผู้นำรุ่นที่สองอย่างเติ้ง เสี่ยวผิงและเฉิน ยฺหวิน แต่มากกว่าคำไว้อาลัยของฮฺว่า กั๋วเฟิง หลิว หฺวาชิง และหวง จฺวี๋อย่างมาก ซึ่งแต่ละคนได้รับคำไว้อาลัยเพียงไม่กี่ร้อยคำ การประกาศการเสียชีวิตของเขาเป็นรายการที่สามในรายการข่าวภาคค่ำซินเหวินเหลียนปัว การประกาศนั้นทำในรูปแบบของ "แถลงการณ์ร่วม" โดยหน่วยงานระดับสูงของพรรคและรัฐ ซึ่งโดยทั่วไปจะสงวนไว้สำหรับผู้นำระดับสูงสุดเท่านั้น
ประชาชนจำนวนมากต่างลดธงครึ่งเสาเพื่อไว้อาลัยการเสียชีวิตของเฉียว พิธีศพของเฉียวจัดขึ้นที่สุสานปฏิวัติปาเป่าชานเมื่อวันที่ 19 มิถุนายน ค.ศ. 2015 โดยมีสี จิ้นผิง ประธานาธิบดีและเลขาธิการพรรคคอมมิวนิสต์ นายกรัฐมนตรีหลี่ เค่อเฉียง และสมาชิกคณะกรรมาธิการสามัญประจำกรมการเมืองคนอื่น ๆ เข้าร่วม ยกเว้นจาง เกาลี่ ซึ่งขณะนั้นเดินทางไปยุโรป หู จิ่นเทา อดีตเลขาธิการพรรคก็เข้าร่วมด้วย เจียง เจ๋อหมิน ไม่ได้เข้าร่วมพิธี แต่สำนักข่าวของรัฐได้กล่าวถึงเป็นพิเศษว่าเจียงได้แสดงความเสียใจ เจียงและครอบครัวของเขาได้ส่งพวงหรีดเข้าร่วมในพิธี เฉียวเสียชีวิตเพียงหนึ่งเดือนก่อนประธานว่าน หลี่ ผู้ดำรงตำแหน่งก่อนเขา (เสียชีวิตในวันที่ 15 กรกฎาคม)
ตูนแชนแนล

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์
แบบรายการ
ระบบภาพ: 576i (SDTV)
ความเป็นเจ้าของ
เจ้าของ: บริษัท ทรู วิชั่นส์ จำกัด (มหาชน)
ประวัติ
เริ่มออกอากาศ: 22 กรกฎาคม พ.ศ. 2553
ยุติออกอากาศ: 15 พฤษภาคม พ.ศ. 2559
ออกอากาศ

เคเบิลทีวี
 ทรูวิชั่นส์: ช่อง 445 , 41
ทีวีดาวเทียม
 ทรูวิชั่นส์: ช่อง 445 , 41
 พีเอสไอ: ช่อง 51(OK)/47(TrueTV)
 
ตูน แชนแนล (อังกฤษ: Toon Channel) เป็นช่องการ์ตูนและรายการสำหรับเด็กของบริษัท ทรูวิชั่นส์ จำกัด ออกอากาศทางทรูวิชั่นส์ช่อง 35 (ในระบบดิจิตอล) ตามการเรียงลำดับช่องปัจจุบัน โดยการนำการ์ตูนยอดนิยมหลาย ๆ เรื่องมาแพร่ภาพ ซึ่งอาจจะรับชมมาแล้วจากช่องอื่น ๆ โดยออกอากาศตลอด 24 ชั่วโมง
ประวัติ

ช่องรายการ ตูน แชนแนล ออกอากาศเป็นครั้งในทรูวิชั่นส์ ในระบบดิจิตอล ช่อง 30 ในวันที่ 22 กรกฎาคม พ.ศ. 2553 โดยได้ฉายอย่างเป็นทางการแล้ว โดยนำรายการการ์ตูนเก่าที่ได้รับความนิยมอยู่จาก  ทรู Sparkหรือทั้งการ์ตูนใหม่และเก่าที่มาแรงที่มาจากช่องอื่นๆหรือไม่เคยนำออกมาฉาย
วันที่ 15 พฤษภาคม พ.ศ. 2559 ทรูได้ยุบช่องตูนแชนแนลรวมเข้ากับช่องทรูสปาร์ก กลายเป็น 2 ช่องของทรูสปาร์ก คือ ทรูสปาร์กเพลย์ (ทรูสปาร์กเดิม) และ ทรูสปาร์กจัมพ์ (ตูนแชนแนลที่ถูกยุบ)
รูปแบบรายการ

นำเสนอรายการประเภทการ์ตูนยอดนิยมและหลากหลาย ครบครันทั้งในและต่างประเทศ โดยเน้นรายการที่มีความสนุกสนาน พร้อมด้วยสาระความรู้ ส่งเสริมจินตนาการและทักษะทุกช่วงวัย ตอบรับกลุ่มเด็กเล็กช่วงอายุ 4-12 ขวบ นอกจากนั้นยังคัดสรรและควบคุมการนำเสนอ ไม่ว่าจะ เนื้อหา ภาษา ซึ่งจะส่งเสริมการเรียนรู้ของเยาวชนนำไปสู่การพัฒนาเยาวชนอย่างถูกต้อง ซึ่งรูปแบบของรายการจะคล้ายๆ กับ ทรูสปาร์ค แต่รายการช่องนี้จะการ์ตูนเก่าที่ยังได้รับความนิยมระดับหนึ่งมาออกอากาศ
ในการออกอากาศจะออกอากาศการ์ตูนต่าง ๆ ในตอนใหม่ในเวลา 19.00 น. -22.00น. โดยวันจันทร์-พุธ วันพฤหัสบดี-ศุกร์ และวันเสาร์-อาทิตย์จะออกอากาศต่างกัน ซึ่งจะมีการนำออกอากาศ ในช่วงเวลา 22.00น. -24.00น. และวันถัดไป เวลา 00.00น. - 19.00 น.
รายการที่ออกอากาศใน ตูน แชนแนล

ส่วนใหญ่จะนำรายการที่เคยมีการออกกาศทาง ทรู สปาร์ค ไปนานแล้ว หรือมีการออกอากาศทางช่องรายการอื่น ๆ มาแล้ว แต่ยังได้รับความนิยมและสอดคล้องกับวัตถุประสงค์ของ ตูนแชนแนล ก็ได้นำมาออกอากาศซ้ำ
รายการที่ออกอากาศใน ตูน แชนแนล > การ์ตูนที่เคยฉายในทรูสปาร์ค

การ์ตูนที่เคยฉายทางช่อง ทรูสปาร์ค มาแล้วนำกลับมาฉายทางช่อง ตูน แชนแนล อีกครั้ง
สาม สอง หนึ่ง เพนกวิน - อังกฤษ: 321 PENGUINS
โกโม นินโย - อังกฤษ: COMBO NINOS
เออร์กี้ เพอร์กี้ เช่อ - อังกฤษ: ERKY PERKY
แมวและหนู คู่หูผจญภัย - อังกฤษ: TOOPY AND BINOO
คุกกี้ มาสเตอร์ - อังกฤษ: COOKIE MASTER
มายเมโลดี้ หนูน้อยแห่งป่าเมอร์รี่แลนด์ - อังกฤษ: Onegai MY MELODY
เทพยุทธ์สาวอหังการ์ - อังกฤษ: FIGHTING BEAUTY, WULONG
ไจแอนท์โรโบ - อังกฤษ: GIANT ROBO
แม่มดสาวอลเวง - อังกฤษ: HAPPINESS
ผจญภัยข้ามกาลเวลา - อังกฤษ: MASTER OF EPIC
คิบะ ศึกอภินิหารข้ามภพ - อังกฤษ: KIBA
Get Ride! แอมไดรเวอร์ (ในช่องนี้ ใช้ชื่อว่า หุ่นพิฆาต แอม ไดร์เวอร์) -  ญี่ปุ่น: Get Ride! アムドライバー , อังกฤษ: Get Ride! AMDRIVER
เดอะแชมป์เปี้ยน
วิวติฟูล โจ - อังกฤษ: VIEWTIFUL JOE
ขบวนการ เหมียว เหมียว  -อังกฤษ: Tokyo Mew Mew (นำมาฉายโดยทำการลงเสียงพากย์ใหม่)
ลิลพรี สามสาวไอดอลป๊อป - อังกฤษ: Laliberte pre trio pop idol
แกล้งจุ๊บให้รู้ว่ารัก - อังกฤษ: Itazura na Kiss
เซนเรียวกุ กระต่ายน้อยจำกัด
โปเกมอน - อังกฤษ: Pokemon
ภาค BW
ภาค XY
ถนนนักสู้ สู่ทีมเบสบอล - อังกฤษ: Major Dream
ยูกิโอ ZEXAL - อังกฤษ: Yu-Gi-Oh! Zexal
คุณตำรวจป้อมยาม - อังกฤษ: Kochikame
หนูน้อยจอมซ่า มารุโกะจัง - อังกฤษ: Chibi Maruko-chan
ดราก้อนคอลเลคชั่น - อังกฤษ: Dragon Collection
ออเร็คคา แบทเทิล เกม - อังกฤษ: Monster Retsuden Oreca Battle
นินจาฮัตโตริ - อังกฤษ: Ninja Hattori-kun
เบบี้ สเต็ปส์ - อังกฤษ: Baby Steps
เทพโรมันผู้พิทักษ์ - อังกฤษ: OLYMPUS GUARDIAN
นาจาเซียนน้อย - อังกฤษ: CHESS MASTER
วินนี่ กับจรวดเพื่อนรัก
แอ็คชั่นแมน ทีมล่าหุ่นยนต์ - อังกฤษ: ACTION MAN: A.T.O.M.: ALPHA TEENS ON MACHINE
โค้ตเลียวโกะ - อังกฤษ: Code Lyoko
บันนี่ มาโลเน่ - อังกฤษ: Bunny Maloney
เจโรนิโม ยอดหนูนักผจญภัย - อังกฤษ: Geronimo Stilton
อัศวินรถถังประจัญบาน - อังกฤษ: TANK KNIGHT PORTRISS (พัฒนาร่วม ญี่ปุ่น, เกาหลีใต้)
มาซิอุส ลิตเติ้ลคิง - อังกฤษ: Little king Macius (พัฒนาร่วม ฝรั่งเศส, เยอรมนี, โปแลนด์)
ริวเคนโด (ในช่องนี้ใช้ชื่อว่า เรียวเคนโด) - ญี่ปุ่น: 魔弾戦記リュウケンドー , อังกฤษ: Madan senki RYUKENDO
เซเซอร์-X  (ในช่องนี้ใช้ชื่อว่า ขบวนการเซเซอร์เอกซ์) - ญี่ปุ่น: 超星艦隊セイザーX , อังกฤษ: Chousei Kantai Sazer-X
รายการที่ออกอากาศใน ตูน แชนแนล > การ์ตูนที่นำมาจากช่องอื่น ๆ

การ์ตูนที่นำมาจากช่องอื่น  หรือยังไม่ได้เคยฉายทาง ทรูสปาร์ค นำมาฉายทางช่อง ตูน แชลแนล
ดันโดะ ก๊วนจิ๋วยอดอัจฉริยะ (ในช่องนี้ใช้ชื่อว่า สู้เพื่อฝันวันของเรา) - อังกฤษ: DANDOH
เอลโดรันซีรีส์
ไรจินโอ - (ญี่ปุ่น: 絶対無敵ライジンオー , อังกฤษ: Zettai muteki RAIJIN-OH)
กัมบารุเกอร์ (ในช่องนี้ใช้ชื่อว่า แกมบารูเจอร์) - (ญี่ปุ่น: 元気爆発ガンバルガー , อังกฤษ: Genki bakuhatsu GAMBARUGER)
โกเซาเลอร์ (ในช่องนี้ใช้ชื่อว่า เคนอิชิ ผู้พิทักษ์ทะลุมิติ) - (ญี่ปุ่น: 熱血最強ゴウザウラー , อังกฤษ: Nekketsu Saikyou GOSAURER)
อภินิหารเจ้าชายน้อย - (ญี่ปุ่น: おじゃるまる , อังกฤษ: Prince Mackaroo)
ฮัลโหล! สแปงค์
มูมู วัวจิ๋วผจญภัย
สงคราม 7 สี - อังกฤษ: PLANET OF 7 COLOURS
เจ้าหนูนักเตะ - อังกฤษ: LEGENDARY SOCCER KID
ครอบครัวสุขสันต์วันอลเวง - อังกฤษ: HAPPY FAMILY
ศึกชิงแชมป์โยโย่เพชร 3 - อังกฤษ: Blazing Teens 3
โอริ เจ้าหญิงจอมแก่น - อังกฤษ: Ori Princess
แพนด้า ผู้กล้าแห่งป่า - อังกฤษ: Power Panda Posse
ไทจิ กังฟูแพนด้า - อังกฤษ: Kungfu Story of Taiji Panda
แพมโบ้ ผจญภัยในป่าใหญ่ - อังกฤษ: Back to the Wild
ศึกไดโนซอร์ ทะลุจักรวาล - อังกฤษ: Dino-Rampage
ผจญภัยในทะเลตะวันตก - อังกฤษ: Zheng He's Voyages To The West Seas
กังฟูจักรราศรี
2 เกลอผจญภัย - อังกฤษ: Find Out How
รามเกียรติ์ มินิแอนิเมชั่น
ปังปอนด์ ตัวจิ๋ว หัวใจฮีโร่
สามก๊ก เดอะ แอนิเมชัน
โคบุตร ตำนานบุตรสุริยะ
วูฟฟี่
ฟังกี้คอปส์ - อังกฤษ: FUNKY COPS
แฮรี่ สแกรี่ - อังกฤษ: Hairy Scary
เอ๊กซ์-ดัคส์ เจ้าเป็ดจอมป่วน - อังกฤษ: X-DuckX
ราชามันฝรั่งกับมังกรจอมป่วน - อังกฤษ: Potatoes and Dragons
อาร์เธอร์ - อังกฤษ: ARTHUR VI - XII
มื้อสนุกแสนอร่อย - อังกฤษ: Cooking? Child's Play!
ด็อกสตาร์ - อังกฤษ: Dogstar
มาสเตอร์เรนดรอป - อังกฤษ: Master Raindrop (พัฒนาร่วม = ออสเตรเลีย,นิวซีแลนด์,สิงคโปร์)
บาสเกอร์วิล - อังกฤษ: The Baskervilles (พัฒนาร่วม = อังกฤษ,ฝรั่งเศส,แคนาดา)
เดอะลิตเติลแวมไพร์ - อังกฤษ: Petit vampire
แหล่งข้อมูลอื่น

ทรูวิชั่นส์เพิ่มช่องใหม่ Toon_channel[ลิงก์เสีย]
ช่องการ์ตูนมาใหม่ของTrueVision เก็บถาวร 2016-03-04 ที่ เวย์แบ็กแมชชีน
Truevisions World เก็บถาวร 2010-10-03 ที่ เวย์แบ็กแมชชีน
| ด ค ก ช่องโทรทัศน์ผ่านระบบเคเบิล ระบบดาวเทียม และอินเทอร์เน็ตในประเทศไทย |
| --- | --- |
สารคดี:  ทรูเอ็กซ์พลอร์  สำรวจโลก 
กีฬา:  ทรูสปอร์ต 
ดนตรี:  ไทไชโย 
ละครชุด:  ทรูซีรีส์  ทรูเอเชียนซีรีส์ 
ภาพยนตร์:  ทรูมูฟวีฮิตส์  ทรูไทยฟิล์ม 
รายการสำหรับเด็ก:  บูมเมอแรง  ทรูสปาร์กเพลย์  การ์ตูนคลับแชนเนล  นิคคาโลเดียน  อนิพลัส  เน็กซ์ คิด 
บันเทิง:  ทรูเอ็กไซต์  ทรูเรียลิตี 
ปกิณกะ:  ไม่มีช่องออกอากาศ 
การศึกษา:  สถานีวิทยุโทรทัศน์เพื่อการศึกษา  สถานีวิทยุโทรทัศน์การศึกษาทางไกลผ่านดาวเทียม  อาร์ยูทีวี  เอสทีโอยูแชนเนล  อาร์เอสยูวิสดอมทีวี  บีทียูทีวี 
ศาสนา:  ธรรมะทีวี  ทีวีมุสลิม  ทีบีซี 
ภาษาต่างประเทศ:  เอ็นบีทีเวิลด์ 
การเมือง:  วอยซ์ทีวี  นิวส์วัน  สถานีสุวรรณภูมิ  เอ็มวีทีวีแชนแนล  พีซทีวี  ไทยไทแชนแนล  ท็อปนิวส์ 
ในอดีต:  เอเอฟ แชนแนล  มะจังทีวี  เอเอสทีวี  กรีนแชนแนล  แอ็กซ์ แชนแนล  จีเอ็มเอ็ม มิวสิค  อาร์เอสสปอร์ตลาลิกา/ซันแชนเนล  ช่อง 6  สาระแนแชนแนล  เจเอสแอลแชนแนล  บางกอกซิตีแชนแนล  ทีแชนแนล  มีเดียส์นิวส์ แชนแนล  ไทยอาเซียนนิวส์เน็ตเวิร์ค  อินแชนแนล  อาเซียนทีวี  พีทีวี  สถานีประชาธิปไตย/สถานีประชาชน  จีทีเอชออนแอร์  แบงแชนแนล  เอ็มคอตวัน  ดีเอ็มซี  ตูนแชนแนล  จีเอ็มเอ็มสปอร์ต  ซีทีเอช สเตเดียม  ซีทีเอช สปอร์ตส สปิริต  ทีนิวส์  สยามสปอร์ตแชนเนล  ทูนามิ  แอนิแมกซ์  ช็อคโกแลตทีวี  มันนีแชนแนล  แก๊งการ์ตูนแชนเนล  ทรูสปาร์กจัมพ์  ดีเอ็นซี  ทีวี 24  แฟนทีวี  ยูแชนแนล  สบายดีทีวี  เพลินทีวี  ช่อง 2  ทรูเฮฮา  ทรูมิวสิก  ไทยไทยแชนแนล  เวรีทีวี  แชนแนลวีไทยแลนด์  เอ็มคอตเวิลด์  ยูทูเพลย์ทีวี  ป๊อปทีวี  ทีสปอร์ตส  เอ็มแชนเนล  ตูนนี่  ตูนตูน  ทีวีจ๊ะทิงจา  เบบี้ทีวี  ไทยทีวีโกลบอลเน็ตเวิร์ก  มิราเคิล  เอ็มวีทีวีแฟมิลี  พีเอสไอ สาระดี  ทรูอินไซด์
โฮเจ้ง

ขุนนางของวุยก๊กและราชวงศ์จิ้น (ค.ศ. 199-279)
| โฮเจ้ง (เหอ เจิง) |
| --- | --- |
何曾

อัครมหาเสนาบดี (太宰 ไท่ไจ่)
ดำรงตำแหน่ง ค.ศ. 278 (278) – 12 มกราคม ค.ศ. 279 (279)
กษัตริย์: สุมาเอี๋ยน
ราชครู (太傅 ไท่ฟู่)
ดำรงตำแหน่ง ค.ศ. 276 (276) – ค.ศ. 278 (278)
กษัตริย์: สุมาเอี๋ยน
เสนาบดีมหาดไทย (司徒 ซือถู)
ดำรงตำแหน่ง ค.ศ. 273 (273) – ค.ศ. 276 (276)
กษัตริย์: สุมาเอี๋ยน
ดำรงตำแหน่ง ค.ศ. 264 (264) – ค.ศ. 265 (265)
กษัตริย์: โจฮวน
มหาองครักษ์ (太保 ไท่เป่า)
ดำรงตำแหน่ง ค.ศ. 267 (267) – ค.ศ. 273 (273)
กษัตริย์: สุมาเอี๋ยน
เสนาบดีกลาโหม (太尉 ไท่เว่ย์)
ดำรงตำแหน่ง ค.ศ. 266 (266) – ค.ศ. 267 (267)
กษัตริย์: สุมาเอี๋ยน
ขุนนางมหาดเล็ก (侍中 ชื่อจง)
ดำรงตำแหน่ง ค.ศ. 265 (265) – ค.ศ. 273 (273)
กษัตริย์: โจฮวน / สุมาเอี๋ยน
อัครมหาเสนาบดีแห่งรัฐจิ้น (晋国丞相 จิ้นกั๋วเฉิงเซี่ยง)
ดำรงตำแหน่ง ค.ศ. 265 (265) – ค.ศ. 266 (266)
กษัตริย์: โจฮวน
ขุนพลโจมตีภาคเหนือ (征北將軍 เจิงเป่ย์เจียงจฺวิน)
ดำรงตำแหน่ง ค.ศ. ? (?) – ค.ศ. 264 (264)
กษัตริย์: โจฮวน
ขุนพลพิทักษ์ภาคเหนือ (鎮北將軍 เจิ้นเป่ย์เจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจมอ
ราชเลขาธิการ (尚書 ช่างชู)
ดำรงตำแหน่ง ค.ศ. ? (?) – ค.ศ. ? (?)
ผู้บังคับการมณฑลราชธานี (司隸校尉 ซือลี่เซี่ยวเว่ย์)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง
 
ข้อมูลส่วนบุคคล
เกิด: ค.ศ. 199 อำเภอไท่คาง มณฑลเหอหนาน
เสียชีวิต: 12 มกราคม ค.ศ. 279 (79 ปี)
บุตร: เหอ เช่า (何劭) เหอ จุน (何遵)
อาชีพ: ขุนนาง
ชื่อรอง: อิ๋งเข่า (颖考)
สมัญญานาม: เซี่ยวกง (孝公) ยฺเหวียนกง (元公)
บรรดาศักดิ์: หล่างหลิงเซี่ยนกง (朗陵县公)

โฮเจ้ง (ค.ศ. 199 - 12 มกราคม ค.ศ. 279) มีชื่อในภาษาจีนกลางว่า เหอ เจิง (จีน: 何曾; พินอิน: Hé Zēng) ชื่อรอง อิ๋งเข่า (จีน: 颖考; พินอิน: Yǐngkǎo) เป็นขุนนางและขุนพลของรัฐวุยก๊กในยุคสามก๊กของจีน ภายหลังเป็นขุนนางของราชวงศ์จิ้นตะวันตก